title: Gorga de Santa Helena
text: A gorga de Santa Helena ye un congosto situau chunto a la ermita de Santa Helena, en o termin municipal de Biescas, que ye o punto de dentrada ta a val de Tena. Fue creyada por l'acción d'o glaciar d'o Galligo que baixaba dende a val de Tena dica a Tierra de Biescas.
  
  Formación
  O glaciar d'o Galligo gosaba tener una lorgaria de dica 44 km mientres o maximo d'o Pleistoceno, estendillando-se dende a parti alta d'a val de Tena dica a plana entre Senegüé y Samianigo. A suya fondaria en bells puntos yera de dica 400 metros. L'amplaria, entre Gavín y Sobremont plegaba a os 4 kilometros.
  
  En o punto a on se troba actualment a gorga de Santa Helena, o chelo avanzaba encaixonau por a gorga por a resistencia d'os materials calcarios, cretacicos y paleocenos que forman as sierras interiors pirenencas d'a Partaqua y Tendennera. Aquí se creyaba un tapón de chelo, acumulando-se iste dica os 1.800 metros d'altaria. A gorga la formoron as auguas de subfusión d'o glaciar que fuoron escavando en a roca.
  
  Se veiga tamién
   Morrena de Santa Helena
  
  Vinclos externos
    El glaciar del Gállego y los erráticos de Susin. Revista Serrablo.
    Geología. La morrena de Senegüé y el plutón de Panticosa. Ansar Aragón.
    El valle glaciar del Gállego. Peña Guara. Club de Montaña de Huesca
  
  Referencias
  
  Formas erosivas fluvials
  Congostos